Tawani ighivgaghmi,
Jesus‑em maligsaaghtengi ukikat Naayvamun Galilee‑mun.
Mamlegtekanga,
Jesus‑llu paninang aviilnguq,
enkaam maligsaaghtengi angyamun uughquulluteng aglaqat Capernaum‑emun inglunganilngughmun naayvam.
Taagken naayvaq imaghllugughtekaq qayughllak anuqlighllakanga.
Iiwenllu angwaaghmeng naayvam qukaanun lliighaqut,
esghaqaat Jesus meghqun piyugmeng tagilghii angyamun enkaam alingruughutkat.
Iwernga Jesus‑em pikii,
“Alingegpenasi,
Whanganguunga.”
Enkaam uugtesukaat angyamun.
Taagken tawaninginaq quutmun kaatkat takukameggnun.